CELEX: 32020R0974
Language: lv
Date: 2020-07-06 00:00:00
Title: Komisijas Īstenošanas regula (ES) 2020/974 (2020. gada 6. jūlijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā “Pecorino del Monte Poro” (ACVN)

7.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 215/11
               
            
         KOMISIJAS ĪSTENOŠANAS REGULA (ES) 2020/974
         (2020. gada 6. jūlijs)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā “Pecorino del Monte Poro” (ACVN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. panta 2. punktu,
         tā kā:
         
                     (1)
                  
                  
                     Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu “Pecorino del Monte Poro”, ir publicēts Eiropas Savienības Oficiālajā Vēstnesī (2).
                  
               
                     (2)
                  
                  
                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Pecorino del Monte Poro” būtu jāreģistrē,
                  
               
                     (3)
                  
                  
                     Ar vēstuli, kas saņemta 2020. gada 20. janvārī, Itālijas iestādes informēja Komisiju, ka tās teritorijā reģistrētais uzņēmums Cooperativa Fattoria della Piana Società Agricola ir likumīgi tirgojis produktu ar tirdzniecības nosaukumu “Pecorino Monteporo”, izmantojot šo nosaukumu nepārtraukti vairāk nekā piecus gadus, un ka šis jautājums tika izvirzīts valsts iebildumu procedūras ietvaros.
                  
               
                     (4)
                  
                  
                     Ievērojot to, ka uzņēmums Cooperativa Fattoria della Piana Società Agricola atbilst Regulas (ES) Nr. 1151/2012 15. panta 1. punktā paredzētajiem nosacījumiem, lai uz šo uzņēmumu varētu attiecināt pārejas periodu minētā tirdzniecības nosaukuma likumīgai izmantošanai pēc tā reģistrācijas, šim uzņēmumam būtu jāpiešķir trīs gadu pārejas laiks, kurā tam atļauts lietot nosaukumu “Pecorino Monteporo”.
                  
               
                     (5)
                  
                  
                     Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
                  
               IR PIEŅĒMUSI ŠO REGULU.
         
            1. pants
            Nosaukums “Pecorino del Monte Poro” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.
         
         
            2. pants
            Uzņēmumam Cooperativa Fattoria della Piana Società Agricola ir atļauts turpināt izmantot nosaukumu “Pecorino Monteporo” trīs gadu pārejas laikā no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 343, 14.12.2012., 1. lpp.
         
         
            (2)  OV C 333, 4.10.2019., 19. lpp.
         
         
            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).